Un eil teknik a zo bet kavet c'hoazh, a zo bet implijet er c'hlinik : Tu a zo da stagañ e penn un enep-korf ur seurt gwask kimiek, ar stager, a c'hell stagañ un ion houarnek en un doare diamginabl. Staget e vez neuze un atom radioaktivek da bep enep-korf. N'en em stago ar strollad atom rdioaktivel-enep-korf nemet d'ur gellig yoc'hennel. Gant-se ez eus tu da annavezout, gant sikour ur radiografiadur, da wellout en un doare resis kennañ pelec'h eo ar yoc'henn.. Ma vez treuzkaset kalz a gompleks enep-korf-elfenn radioaktivel e ve ar memes efed hag ur radioterapienn resis hag efedus. Tud bet taget gant kleñved Hogdins 'zo bet parreet gant-se. Kroget eo bet an teknik-se da vezaén implijet e bro-c'hall, e ospital Laennec. Klasket eo bet implijout an teknik-maén evit parreañ deus yoc'henn ar pankreas, met n'eo ket bet efedus, rak na veze ket annavezet gant an enep-korf peseurt kelligoù oant yac'h, ha peseurt reoù na vezent ket. Distrujet e vezent holl.